07/02/2018 | Administración LocalMunicipal
Carballo
Publicación das bases do XX Certame Fotográfico Xosé Manuel Eirís

A Xunta de Goberno Local celebrada o 15 de xaneiro de 2017 aprobou as Bases do XX Certame Fotográfico Elena Victoria Aisa Serrata, que se publican para xeral coñecemento.1.ª.–FINALIDADE. Convócase a XX Edición do Certame Fotográfico Xosé Manuel Eirís. O Concello de Carballo, atendendo á proposta expresada pola Comisión Organizadora da Homenaxe a Xosé Manuel Eirís, integrada por representantes de trinta asociacións culturais de Carballo, acordou en sesión plenaria do 5 de maio de 1997 a creación do Certame Fotográfico Xosé Manuel Eirís, que se celebra con carácter anual desde o ano 1997. Con este Certame o Concello de Carballo quere contribuír á creación artística e a fomentar a divulgación da fotografía.2.ª.–DENOMINACIÓN. A denominación de Elena Victoria Aisa Serrata para este Certame Fotográfico provén do recoñecemento que o Concello de Carballo e as entidades culturais do municipio queren render a unha persoa vinculada ao mundo cultural e artístico de Carballo e de Galicia, preocupada pola recuperación e promoción do noso patrimonio cultural e pola participación da cidadanía neste proceso de desenvolvemento. Esta iniciativa pretende perpetuar o recordo do que foi animador cultural de Carballo a través dunha das súas afeccións, a fotografía. En cada edición o Concello de Carballo convida a unha asociación do municipio a formar parte do xurado e a colaborar na súa organización.3.ª.–NÚMERO DE OBRAS E TEMA. Poderán optar ao Certame todas as persoas físicas que o soliciten e cumpran co establecido nas bases do Certame. Cada autor ou autora poderá presentar un número máximo de tres obras. As fotografías realizaranse en branco e negro ou cor, natural ou manipulada, e o tema das obras é libre. O feito de participar presupón que os/as autores/as están en posesión do Copyright e, en consecuencia, ostentan en exclusividade os dereitos de autoría e imaxe, polo que queda eximida a organización do Certame de calquera conflito de publicación ou utilización das obras presentadas e dos que puidera derivarse. Os traballos fotográficos que se presenten ao Certame deberán ser orixinais, inéditos e recentes. As fotografías non poderán ter sido presentadas con anterioridade a este concurso nin ter gañado ningún premio noutros concursos ou certames. Non poderán participar en ningunha das modalidades do Certame os/as concursantes que obtiveran o Primeiro Premio nas dúas últimas edicións deste, e non poderán concursar no Premio Especial Carballo aqueles/as que o gañasen nas dúas últimas edicións.4.ª.–FORMATO. As dimensións da obra fotográfica estarán comprendidas entre 25 x 35 cm como mínimo e 40 x 50 cm como máximo. Presentaranse montadas sobre cartón pluma ou soporte similar ríxido (cun grosor mínimo de 3 mm) Cada fotografía deberá vir acompañada ou ben do negativo ou ben do soporte informático en formato JPEG ou TIFF da obra presentada.5.ª.–PREMIOS. A dotación total dos premios é de 3.050 €. Establécense os seguintes premios:  Primeiro premio: 1.500 € e diploma.  Segundo premio: 750 € e diploma, patrocinado pola Fundación Luis Calvo Sanz.  “Premio Especial Carballo” á mellor fotografía que faga referencia directa ao municipio de Carballo en calquera dos seus aspectos: 500 € e diploma. (As obras presentadas ao Premio Especial Carballo tamén optarán ao resto de premios) O xurado poderá conceder accésits por un importe total de 300 €. O/s accésit/s están patrocinados por InterFilm Carballo. Ás contías de cada premio aplicaráselles a retención fiscal correspondente. Cada obra non poderá obter máis dun premio.6.ª.–FORMA DE PRESENTACIÓN. As obras presentadas ao Certame deberán gardar o anonimato do seu autor ou autora, e presentaranse sen sinatura e baixo un lema ou pseudónimo identificativo. Pola parte traseira do soporte da fotografía figurará o pseudónimo do/a autor/a, o título da obra, as indicacións do lugar onde foi tomada, a data na que se realizou e as técnicas empregadas e, se o/a autor/a o considera preciso, indicará a verticalidade ou horizontalidade da imaxe fotográfica. É imprescindible que as obras que queiran optar ao Premio Especial Carballo o indiquen na parte traseira do soporte. Cada fotografía deberá ir acompañada dun sobre pechado que se pegará na súa parte traseira. Na parte externa do sobre figurará o nome da fotografía e o pseudónimo empregado. No seu interior conterá a seguinte documentación:  Fotocopia do Documento Nacional de Identidade do/a autor/a.  Solicitude de participación na que conste: – Pseudónimo empregado, título e lugar e data da toma da/s fotografía/s. – Datos persoais do/a autor/a: nome completo, enderezo válido para os efectos de recibir notificacións, teléfono, fax, correo electrónico, etc. – Declaración asinada para aceptar expresamente as bases e condicións do Certame, e de que é inédita e que non foi premiada nin se atopa pendente de resolución en ningún outro Certame e que o autor/a ten, directa ou indirectamente, a libre disposición de todos os dereitos de explotación nas súas diferentes modalidades sobre a obra. Ademais, farase constar que o traballo non se publicou, expuxo ou se difundiu de algún modo (incluído Internet) e realizarase unha declaración responsable de non ter obrigas por reintegro de subvencións, e de que se atopa ao corrente das obrigas tributarias e coa Seguridade Social. Ademais o autor declara que autoriza á incorporación dos datos aportados na base de datos do Concello de Carballo.7.ª.–LUGAR E PROCEDEMENTO PARA A ENTREGA. Os traballos poderán presentarse no Rexistro Xeral do Concello de Carballo, no Rexistro auxiliar de Cultura ou por correo certificado en sobre pechado no que deberá presentarse toda a documentación citada na base anterior, facendo constar no remite o pseudónimo empregado e na parte dianteira do sobre: XX CERTAME FOTOGRÁFICO XOSÉ MANUEL EIRÍS Concello de Carballo Pazo da Cultura Rúa do Pan, s/n 15100 - Carballo (A Coruña) 8.ª.–PRAZO DE PRESENTACIÓN. O prazo de presentación dos traballos comezará ao día seguinte ao da publicación das bases no Boletín Oficial da Provincia e finalizará o 3 de abril de 2018.9.ª.–XURADO. A presidencia do xurado será asumida polo alcalde do Concello de Carballo ou persoa en quen delegue. A composición do xurado, que non se fará pública ata o día da resolución, contará coa presenza de persoas vinculadas ao eido da fotografía e da imaxe, dun representante das asociacións culturais de Carballo e un ou máis representantes do Concello de Carballo. Ao xurado correspóndelle deliberar, estimar e valorar os traballos presentados. A súa decisión será inapelable e adoptarase por maioría simple de entre os seus membros. Poderá declarar deserto algún premio ou todos eles así como conceder libremente un ou máis accésits. O xurado do certame terá a competencia de resolver calquera circunstancia non prevista nas presentes bases con absoluta autoridade.10.ª.–DEREITOS DE AUTORÍA. As fotografías premiadas quedarán en propiedade do Concello de Carballo e os/as autores/as ceden a este os dereitos de comunicación pública de forma indefinida. Neste sentido, os/as autores/as renuncian, a favor do Concello de Carballo, a calquera tipo de remuneración polos seus dereitos de autoría. Xunto a/as fotografía/s o Concello de Carballo fará constar a autoría das mesmas. Como patrocinadores deste Certame, A Fundación Luis Calvo Sanz e InterFilm Carballo, poderán empregar as imaxes gañadoras en actividades sen fins comerciais nin económicos para a difusión da súa colaboración co Certame, facendo constar a autoría das obras e que son fotografías gañadoras do XX Certame Fotográfico Xosé Manuel Eirís organizado polo Concello de Carballo. O/a autor/a autoriza a exhibición e publicación das obras en exposicións ou publicacións relacionadas con este Certame.11.ª.–EXPOSICIÓN E DEVOLUCIÓN DE OBRAS. O Concello de Carballo poderá expoñer os traballos presentados no prazo de catro meses desde a data de resolución do xurado. Transcorridos estes, o/a autor/a poderá solicitar a súa devolución e recoller as súas obras posteriormente. Os traballos que non sexan recollidos pasados tres meses dende o remate da exposición poderán pasar a formar parte dos fondos do Concello de Carballo e ser exhibidos en actividades organizadas por esta institución ou poderán ser destruídos. O Concello de Carballo velará pola boa conservación das obras e declina calquera responsabilidade por subtraccións, perdas ou deterioros que poidan sufrir.12.ª.–RESOLUCIÓN E ENTREGA DE PREMIOS. A decisión do xurado farase pública no prazo máximo de tres meses desde o remate do prazo de entrega das obras. Os/as autores/as premiados/as comprométense a estar presentes no acto de entrega de premios que se comunicará cunha antelación de 7 días. A participación no Certame supón a total e plena aceptación destas bases. Carballo, 1 de febreiro de 2018. O alcalde D. Evencio Ferrero Rodríguez